Diari Oficial de la Generalitat Valenciana


Sumari del DOGV 6759, del 23-04-2012 (2012/3876)

RESOLUCIÓ de 12 d'abril de 2012, de la Conselleria d'Educació, Formació i Ocupació, per la qual es convoca el programa experimental d'atenció extraordinària i reforç fora de l'horari lectiu, dirigit a l'alumnat de 3r i 4t d'ESO amb dificultats en les matèries que s'especifiquen, durant el curs 2011-2012, en els instituts d'Educació Secundària de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6759

Data del DOGV
:   23-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3876


Data del document
:   12-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 12 d'abril de 2012, de la Conselleria d'Educació, Formació i Ocupació, per la qual es convoca el programa experimental d'atenció extraordinària i reforç fora de l'horari lectiu, dirigit a l'alumnat de 3r i 4t d'ESO amb dificultats en les matèries que s'especifiquen, durant el curs 2011-2012, en els instituts d'Educació Secundària de la Comunitat Valenciana. [2012/3876]
La Llei Orgànica 2/2006, de 3 de maig, d'Educació, assenyala, en el seu preàmbul, que el sistema educatiu ha de centrar-se a millorar els resultats generals i millorar les taxes de titulats en Educació Secundària Obligatòria i a reduir l'abandó prematur de l'educació i la formació. Es tracta d'aconseguir que tots els ciutadans adquirisquen el màxim desenrotllament possible de les seues capacitats individuals, socials, intel·lectuals, culturals i emocionals, per a la qual cosa necessiten rebre una educació de qualitat adaptada a les seues necessitats. Al mateix temps, se'ls ha de garantir una igualtat efectiva d'oportunitats, prestant els suports necessaris, tant a l'alumnat que ho requerisca com als centres en què estan escolaritzats.
L'Orde d'11 d'abril de 2006, per la qual es regula l'avaluació diagnòstica en l'ensenyança bàsica de la Comunitat Valenciana, establix que esta té com a finalitat obtindre informació que permeta comprovar el grau d'adquisició de les competències bàsiques del currículum corresponent a l'Educació Primària i Educació Secundària Obligatòria.
Els objectius específics d'esta avaluació diagnòstica són obtindre informació sobre les competències curriculars aconseguides per l'alumnat en les matèries o àrees avaluades, analitzar els resultats i informar-ne als centres directius de la Conselleria d'Educació, Formació i Ocupació perquè així puguen prendre totes les mesures que consideren oportunes, en l'àmbit de les seues competències, per a millorar la qualitat de l'ensenyança.
De l'anàlisi dels resultats de la dita avaluació diagnòstica, que té un caràcter informatiu i orientador per als centres, el professorat, l'alumnat i les seues famílies i que no té efectes acadèmics per a l'alumnat, es desprén la necessitat de millorar l'èxit acadèmic del nostre alumnat, especialment en les matèries instrumentals.
Des del curs 2007-2008, s'està realitzant el programa d'atenció extraordinària i reforç durant els mesos d'abril a juliol dirigit a l'alumnat de 3r i 4t d'ESO amb dificultats en les matèries que s'especifiquen, en els instituts d'Educació Secundària de la Comunitat Valenciana.
El programa planteja actuacions específiques realitzades per a incrementar l'èxit escolar i reduir les taxes d'abandó escolar prematur. Una de les conclusions més rellevants d'estos programes experimentals és que el seu èxit depén en gran manera del grau d'implicació del conjunt del professorat del centre, de l'alumnat i de les seues famílies.
L'avaluació d'estos confirma l'eficàcia dels programes de reforç com a estratègia de superació de les carències i insuficiències formatives de l'alumnat respecte a les assignatures avaluades negativament.
La importància de l'obtenció del títol de Graduat en Educació Secundària per a la continuïtat d'estudis postobligatoris, així com per a la integració social i laboral de l'alumnat, justifica el desenrotllament de programes de reforç principalment en els dos últims cursos de l'Educació Secundària Obligatòria. Este programa, a més, pretén promoure la investigació i innovació educativa com a principi de qualitat en l'atenció a l'alumnat amb necessitat de reforç educatiu, per a detectar bones pràctiques que puguen ser difoses posteriorment a la comunitat educativa.
Per això, fent ús de les atribucions que em conferix l'article 28 de la Llei 5/1983, de 30 de desembre, del Consell, i el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, vista la proposta de la directora general d'Educació i Qualitat Educativa, de data 22 de març de 2012, i en coordinació amb la Direcció General d'Ordenació i Centres Docents i de conformitat amb esta, resolc:
Primer. Objecte i àmbit d'aplicació
Constituïx l'objecte de la present resolució l'autorització del programa experimental d'atenció extraordinària i reforç dirigit a l'alumnat de 3r i 4t d'Educació Secundària Obligatòria, en instituts d'Educació Secundària de la Comunitat Valenciana, que es realitzarà fora de l'horari lectiu durant el curs 2011-2012, d'acord amb les instruccions que s'establixen en els annexos I i II de la present resolució.
Segon. Objectiu i matèries
1. El present programa té com a objectiu principal la superació per part de l'alumnat de 3r i 4t d'Educació Secundària Obligatòria de determinades matèries, per mitjà d'estratègies de motivació, individualització i seqüenciació dels aprenentatges en el marc d'un programa experimental realitzat fora de l'horari lectiu, al mateix temps que es promou la investigació i la innovació educativa com a principi de qualitat en l'atenció a l'alumnat amb necessitat de reforç educatiu, per a detectar bones pràctiques que puguen ser difoses posteriorment a la comunitat educativa.
2. Les matèries que poden ser objecte del present programa són les següents:
- Matemàtiques.
- Castellà: Llengua i Literatura.
- Valencià: Llengua i Literatura.
- Llengua estrangera: Anglés.
Tercer. Modalitats
S'establixen dos modalitats de realització del programa:
1. Modalitat A: Atenció extraordinària i reforç durant els mesos de maig i juny de 2012, les instruccions de la qual es troben descrites en l'annex I.
2. Modalitat B: Atenció extraordinària i reforç durant els mesos de juny i juliol de 2012, les instruccions de la qual es troben descrites en l'annex II.
Quart. Destinataris
1. Podran participar voluntàriament en este programa els instituts d'Educació Secundària de titularitat de la Generalitat. S'exclouran de la modalitat A els grups d'aquells centres que tinguen autoritzat, durant el curs 2011-2012, un programa experimental d'ampliació de l'horari escolar per a 3r i 4t d'ESO en les matèries que són objecte del present programa, en què coincidisca el professorat i l'alumnat.
2. El director o la directora de l'institut d'Educació Secundària prendrà la decisió de participar en el programa, oïda la Comissió de Coordinació Pedagògica, i sempre que hi haja professorat del seu centre que desitge participar en el desenrotllament d'este.
3. El director o la directora de l'institut d'Educació Secundària designarà un membre de l'equip directiu com a coordinador o coordinadora del programa, les funcions del qual seran les de planificar, organitzar, coordinar i avaluar el desenrotllament del programa en el centre.
Quint. Professorat
1. La participació del professorat de l'institut d'Educació Secundària en el desenrotllament d'este programa experimental i d'innovació educativa és voluntària, i serà requisit imprescindible estar adscrit a algun dels departaments didàctics del centre i que tinga l'atribució docent per a impartir les matèries que poden ser objecte del programa.
2. El professorat podrà participar en una o en ambdós modalitats de les previstes en la present resolució.
3. Al professor o professora de cada una de les matèries que participe en el programa convocat per la present resolució, se li reconeixeran fins a un total de 60 hores en la modalitat A i fins a un total de 100 hores en la modalitat B, atés que este programa d'innovació educativa s'ajusta al que preceptua l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443 de 21.01.2011). A este efecte, també se li reconeixeran les mateixes hores al director o directora de l'institut d'Educació Secundària i al coordinador o coordinadora del programa.
4. El Servici de Formació del Professorat de la Direcció General Educació i Qualitat Educativa, al terme del programa, expedirà al professorat participant, així com al director o directora del centre i al coordinador o coordinadora del programa, la corresponent certificació.
Sext. Característiques del projecte
1. La descripció del projecte es presentarà en paper, i s'ajustarà al format següent: extensió màxima de 10 pàgines, format Din A4 i font Arial 12 o semblant a doble espai.
2. El projecte es regirà pel guió següent:
a) Objectius del projecte.
b) Situació i necessitat d'este.
c) Alumnat participant i criteris de selecció d'este.
d) Professorat participant i matèries previstes.
e) Calendari i horari de realització.
Sèptim. Avaluació de l'alumnat que participe en la modalitat B
El professorat que participe en el programa d'atenció extraordinària i reforç fora de l'horari lectiu en la modalitat B podrà programar una prova al llarg de l'última setmana del mes de juliol per a l'alumnat que considere que ha aconseguit els objectius del programa, que, en el cas de ser superada, la podrà tindre en compte el departament didàctic corresponent per a la qualificació de la prova extraordinària a què es fa referència en l'article quint, punt 2, i en l'article 7, punt 2, de l'Orde de 14 de desembre de 2007 de la Conselleria d'Educació, sobre avaluació en Educació Secundària Obligatòria (DOCV núm. 5665 de 21.12.2007).
Octau. Sol·licituds, documentació i termini de presentació
1. Els directors i les directores dels instituts d'Educació Secundària que desitgen participar en la present convocatòria hauran de dirigir a la Direcció General d'Educació i Qualitat Educativa, sítia en l'avinguda de Campanar núm. 32 (46140) de València, la documentació següent:
a) Sol·licitud de participació, degudament omplida, d'acord amb el model arreplegat en l'annex III d'esta resolució.
b) Projecte de realització del programa en el centre, d'acord amb el que establix l'apartat sèptim d'esta resolució.
2. La documentació serà presentada per mitjà de qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds presentades en les oficines de correus hauran de complir el procediment establit en l'article 205.3 del Reglament del Servici de Correus: les instàncies seran presentades en sobre obert perquè la persona encarregada hi estampe el segell de dates. Haurà de figurar amb claredat el nom de l'oficina i la data de presentació.
3. S'enviarà via telemàtica una còpia de la sol·licitud i del projecte per a la realització del programa en el centre, dirigida al correu electrònic:
4. El termini de presentació de la documentació per a participar en el programa dins de la modalitat A finalitza el dia 27 d'abril de 2012.
5. El termini de presentació de la documentació per a participar en el programa dins de la modalitat B finalitza el dia 18 de juny de 2012.
Nové. Autorització dels projectes
El Servici de Programes i Estudis de la Direcció General d'Educació i Qualitat Educativa, com a òrgan instructor, supervisarà els projectes presentats pels centres, i si es garantix l'adequat funcionament, segons el que establixen les instruccions descrites en els annexos I i II de la present resolució, elevarà una proposta d'autorització a la directora general d'Educació i Qualitat Educativa, que resoldrà. De tot això s'informarà la Direcció General d'Ordenació i Centres Docents.
Deu. Assessorament
Els instituts d'Educació Secundària participants en el present programa podran reclamar l'assistència i assessorament dels centres de formació, innovació i recursos educatius de la Comunitat Valenciana (CEFIRE), perquè els siga proporcionada la informació necessària que els facilite el desenrotllament de metodologies innovadores i la utilització de materials didàctics i recursos educatius que permeten una atenció individualitzada i altament motivadora.
Onze. Finançament i forma de pagament
1. Una vegada finalitzat el projecte i avaluada la seua execució i desenrotllament, el Servici de Programes i Estudis, com a òrgan instructor, elevarà una proposta a la directora general d'Educació i Qualitat Educativa, la qual resoldrà assignant la quantitat econòmica a cada centre, a fi de compensar els gastos derivats de la posada en marxa d'este projecte.
2. Atenent el nombre de projectes presentats, es fixarà la quantitat econòmica per grup constituït i el nombre d'alumnat per grup. Cada institut d'Educació Secundària participant rebrà la quantitat econòmica proporcional que li corresponga, en funció del nombre de grups que s'hi constituïsquen per al desenrotllament del seu projecte i del nombre d'alumnes participants en cada grup.
3. El finançament d'este programa està previst en el conveni subscrit entre el Ministeri d'Educació i la Generalitat per al desenrotllament del pla de suport a l'aplicació de la Llei Orgànica 2/2006, de 3 de març d'Educació.
4. La quantitat total màxima destinada a la realització d'este programa ascendix a la quantitat de 60.000 euros, amb càrrec al capítol II, gasto corrent, del programa 421.50 dels Pressupostos de la Generalitat per a l'exercici 2012, i a l'aplicació pressupostària 74.31.271U.151 del Ministeri d'Educació, Cultura i Esport.
Dotze. Difusió, aplicació i compliment del programa
1. Les direccions territorials competents en matèria d'educació, en el seu corresponent àmbit de gestió, adoptaran les mesures necessàries per a la difusió i aplicació d'esta resolució.
2. La Inspecció d'Educació vetlarà pel compliment i el bon desenrotllament d'este programa en els centres educatius amb subjecció a la present resolució.
Tretze. Avaluació del programa
La Conselleria d'Educació, Formació i Ocupació, a través de la Direcció General d'Educació i Qualitat Educativa, realitzarà durant el primer trimestre del curs 2012-2013 una avaluació respecte al funcionament del programa convocat a través de la present resolució, a fi de millorar, si és procedent, la seua estructura i funcionament en pròximes convocatòries.
Catorze. Delegació
Es delega en la Direcció General d'Educació i Qualitat Educativa la facultat d'autoritzar la implantació del programa experimental, concedir les quantitats econòmiques destinades a compensar els gastos derivats de la posada en marxa del programa, d'adoptar les mesures oportunes per al compliment d'esta resolució i de resoldre i notificar totes les incidències que es plantegen en la seua interpretació i execució.
Quinze. Producció d'efectes
La present resolució produirà efectes l'endemà de ser publicada en el Diari Oficial de la Comunitat Valenciana.
València, 12 d'abril de 2012.- La consellera d'Educació, Formació i Ocupació: María José Catalá Verdet.
Annex I
Instruccions de funcionament del programa experimental d'atenció extraordinària i reforç a l'alumnat de 3r i 4t d'Educació Secundària Obligatòria matriculat en instituts d'Educació Secundària de la Comunitat Valenciana (modalitat A)
Primera. Descripció i objectiu
El programa objecte de la present convocatòria és concebut com una experiència d'innovació educativa dirigida a millorar les taxes d'èxit escolar i reduir l'abandó escolar prematur a través d'estratègies de motivació, individualització i seqüenciació dels aprenentatges en el marc d'un programa experimental. L'objectiu en la modalitat A d'este programa és facilitar, per part de l'alumnat, la superació de les matèries establides en esta resolució en la convocatòria ordinària de juny de 2012.
Segona. Alumnat
Podrà participar en el programa l'alumnat de 3r i 4t d'Educació Secundària Obligatòria dels instituts d'Educació Secundària i seccions de titularitat de la Generalitat, per a reforçar l'aprenentatge de determinades matèries, en les quals presenten dificultats constatades a partir de l'avaluació negativa en totes o en alguna de les avaluacions realitzades durant el curs 2011-2012.
Els instituts d'Educació Secundària que participen en este programa establiran els criteris objectius per a la selecció de l'alumnat susceptible de participar en el seu centre en el present programa. En la segona avaluació del curs l'equip educatiu proposarà al tutor/a que informe els pares, mares o tutors sobre la conveniència que l'alumne o l'alumna participe en esta modalitat del programa.
La participació de l'alumnat en este programa té un caràcter voluntari i necessita l'autorització de la seua família, així com el compromís d'esta en el compliment de les condicions establides en la present resolució.
Esta acceptació i compromís per part de l'alumnat i de les famílies es realitzarà per escrit, segons el model establit per cada un dels instituts d'Educació Secundària participants, i hauran de ser custodiats pel centre fins a la finalització del programa.
En tot cas, atés el caràcter voluntari del programa, l'alumne o alumna que segons el parer del professorat no seguisca amb aprofitament el desenrotllament d'este, mostre actituds contràries a la convivència o no realitze les tasques que se li encomanen, perdrà el dret a continuar assistint-hi.
En este cas, el director o directora del centre resoldrà en conseqüència, i haurà de comunicar a la família la no-continuïtat de l'alumne o de l'alumna en este programa i motivar les causes per les quals es pren esta decisió.
Tercera. Matèries
Els projectes configurats dins del present programa es realitzaran sobre les següents matèries de 3r i 4t d'Educació Secundària Obligatòria:
- Matemàtiques (A i B en el cas de 4t d'ESO).
- Castellà: Llengua i Literatura.
- Valencià: Llengua i Literatura.
- Llengua estrangera: Anglés.
Quarta. Organització dels grups
Els grups s'organitzaran per cursos i matèries, amb un mínim de set i un màxim de quinze alumnes per grup.
El coordinador o coordinadora del programa, sota la supervisió del director o directora, organitzarà els grups, el seu calendari i horari, així com els recursos necessaris per a la posada en marxa d'estos.
Quinta. Calendari i horari dels grups
El programa experimental d'atenció extraordinària i reforç fora de l'horari lectiu dirigit a l'alumnat de 3r i 4t d'Educació Secundària Obligatòria en la seua modalitat A, es realitzarà durant els mesos de maig i juny, en concret entre els dies 7 de maig i 14 de juny de 2012, ambdós inclosos.
Cada un dels grups constituïts per cada curs i matèria rebrà una hora setmanal de reforç fora de l'horari lectiu, de tal manera que al finalitzar el programa l'alumnat participant haja rebut 6 hores de reforç en cada una de les matèries en què es realitze el programa.
Amb caràcter general, per a facilitar que l'alumnat puga acudir a més d'una de les matèries objecte de reforç i per a impedir la sobrecàrrega horària, cada dia de la setmana es podrà dedicar al reforç d'una matèria en cada un dels cursos.
Sexta. Professorat
El professorat participant en este programa podrà assumir el reforç d'un o de dos grups, amb independència del curs de què es tracte. En el primer cas impartirà 6 hores de reforç directe a l'alumnat i en el segon cas impartirà 12 hores de reforç directe a l'alumnat. La resta de l'horari serà dedicat a la preparació per part del professorat de les activitats, exercicis i materials innovadors que s'hi han d'utilitzar i la correcció de les tasques encomanades a l'alumnat que participa en el programa.
Al professor o professora de cada una de les matèries que participe en el programa regulat per la present resolució, se li reconeixeran 30 hores, en el cas que impartisca 6 hores de reforç directe a l'alumnat, i 60 hores, en el cas que impartisca 12 hores de reforç directe a l'alumnat en esta modalitat A, atés que este programa d'innovació educativa s'ajusta al que preceptua l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443 de 21.01.2011). A estos efectes, també se li reconeixeran les mateixes hores al director o directora de l'institut d'Educació Secundària i al coordinador o coordinadora del programa.
Annex II
Instruccions de funcionament del programa experimental d'atenció extraordinària i reforç a l'alumnat de 3r i 4t d'Educació Secundària Obligatòria matriculat en instituts d'Educació Secundària de la Comunitat Valenciana (modalitat B)
Primera. Descripció i objectiu
El programa objecte d'esta convocatòria és concebut com una experiència d'innovació educativa dirigida a millorar les taxes d'èxit escolar i reduir l'abandó escolar prematur a través d'estratègies de motivació, individualització i seqüenciació dels aprenentatges en el marc d'un programa experimental. L'objectiu en la modalitat B d'este programa és facilitar la superació, per part de l'alumnat, de les matèries establides en esta resolució en la convocatòria extraordinària de 2012.
Segona. Alumnat
Podrà participar en el programa l'alumnat de 3r i 4t d'Educació Secundària Obligatòria dels instituts d'Educació Secundària i seccions de titularitat de la Generalitat, per a reforçar l'aprenentatge de determinades matèries, en les quals presenten dificultats constatades a partir de l'avaluació negativa en la convocatòria ordinària de juny realitzada en el curs 2011-2012.
Els instituts d'Educació Secundària que participen en este programa establiran els criteris objectius per a la selecció de l'alumnat susceptible de participar en el seu centre en el present programa. En l'avaluació de final de curs l'equip educatiu proposarà al tutor/a que en l'informe final incloga com a observació la informació als pares, mares o tutors de la conveniència que l'alumne o l'alumna participe en esta modalitat del programa.
La participació de l'alumnat en este programa té un caràcter voluntari i necessita l'autorització de la seua família, així com el compromís d'esta en el compliment de les condicions establides en la present resolució.
Esta acceptació i compromís per part de l'alumnat i de les famílies es realitzarà per escrit, segons el model establit per cada un dels instituts d'Educació Secundària participants, i hauran de ser custodiats pel centre fins a la finalització del programa.
En tot cas, atés el caràcter voluntari del programa, l'alumne o alumna que segons el parer del professorat no seguisca amb aprofitament el desenrotllament d'este, mostre actituds contràries a la convivència o no realitze les tasques que se li encomanen, perdrà el dret a continuar assistint-hi.
En este cas, el director o directora del centre resoldrà en conseqüència, i haurà de comunicar a la família la no-continuïtat de l'alumne o de l'alumna en este programa i motivar les causes per les quals es pren esta decisió.
Tercera. Matèries
Els projectes configurats dins del present programa es realitzaran sobre les següents matèries de 3r i 4t d'Educació Secundària Obligatòria:
- Matemàtiques (A i B en el cas de 4t d'ESO).
- Castellà: Llengua i Literatura.
- Valencià: Llengua i Literatura.
- Llengua estrangera: Anglés.
Quarta. Organització dels grups
Els grups s'organitzaran per cursos i matèries, amb un mínim de set i un màxim de quinze alumnes per grup.
El coordinador o coordinadora del programa, sota la supervisió del director o directora, organitzarà els grups, el seu calendari i horari, així com els recursos necessaris per a la posada en marxa d'estos.
Quinta. Calendari i horari dels grups
El programa experimental d'atenció extraordinària i reforç fora de l'horari lectiu dirigit a l'alumnat de 3r i 4t d'ESO en la seua modalitat B, es realitzarà una vegada finalitzades les activitats escolars del curs acadèmic de 2011-2012, en horari de matí, de 09.00 a 13.00 hores, els dimarts, dimecres i dijous entre els dies 26 de juny i 19 de juliol de 2012.
Cada un dels grups constituïts per cada curs i matèria rebrà una hora diària de reforç, de tal manera que al finalitzar el programa hagen rebut 12 hores de reforç en cada una de les matèries en què es realitze el programa.
Sexta. Professorat
El professorat pot assumir el reforç d'un o de dos grups, amb independència del curs de què es tracte. En el primer cas impartirà 12 hores de reforç directe a l'alumnat i en el segon cas impartirà 24 hores de reforç directe a l'alumnat. La resta de l'horari serà dedicat a la preparació per part del professorat de les activitats, exercicis i materials innovadors que s'hi han d'utilitzar i la correcció de les tasques encomanades a l'alumnat que participa en el programa.
Al professor o professora de cada una de les matèries que participe en el programa regulat per la present resolució, se li reconeixeran 60 hores en el cas que impartisca 12 hores de reforç directe a l'alumnat i 100 hores en el cas que impartisca 24 hores de reforç directe a l'alumnat en esta modalitat B, atés que este programa d'innovació educativa s'ajusta al que preceptua l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443 de 21.01.2011). A estos efectes, també se li reconeixeran les mateixes hores al director o directora de l'institut d'Educació Secundària i al coordinador o coordinadora del programa.